Waatlemoentyd sorg vir soet bederf | Landbou
Waatlemoentyd sorg vir soet bederf
So het die voorblad van 4 Februarie 1958 gelyk.
Die nooientjie op die voorblad van 4 Februarie 1958 se Landbouweekblad lag van pure tevredenheid met aanbreek van waatlemoentyd.
Om in waatlemoenliefhebbers se behoeftes te help voorsien, was daar 'n paar boere wat hierdie vrug op groot skaal verbou, onder meer Jan Rossouw van Nylstroom, wie se landerye op sy plaas jaarliks van 80 000 tot 100 000 gelewer het.
In dieselfde uitgawe verskyn 'n artikel oor 'n verwoestende brand in die Tafelbaaise hawe toe die verkoelingstariewe in puin gelê is. Die brand is as 'n ramp vir die sagtevrugtebedryf in die Westelike Provinsie beskou en het uitvoere tot 'n stilstand gebring.
Lesers kon ook meer uitvind oor 'n nuwe pitlose tafeldruifras wat op Bien Donné in Groot Drakenstein geteel is. Die doel was nie net om 'n pitlose ras te ontwikkel nie, maar ook een wat aantreklik is en 'n muskaatgeur het.